
[bookmark: _Toc370904379][bookmark: _Toc500617263][bookmark: _Toc176857180][bookmark: _Toc237267512]ÜLDOSA
Detailplaneeringu koostamise eesmärgiks on jagada Ülase tee 19a maaüksus neljaks elamumaa sihtotstarbega krundiks ning üheks transpordimaa krundiks. Kavandatavatele elamukruntidele määratakse ehitusõigus ja hoonestustingimused üksikelamute ehitamiseks. Lisaks antakse detailplaneeringuga lahendus planeeringuala haljastusele, heakorrale, juurdepääsule, parkimiskorraldusele ja tehnovõrkudega varustamisele. Planeeringuala suurus on ligikaudu 0,8 ha.
Detailplaneeringu koostamise eesmärk on kooskõlas Rae Vallavolikogu 21.05.2013 otsusega nr 462 „Rae valla üldplaneeringu kehtestamine“, kus planeeringuala maakasutuse juhtotstarbeks on elamumaa.
[bookmark: _Toc370904380][bookmark: _Toc500617264][bookmark: _Toc176857181][bookmark: _Toc237267513]OLEMASOLEV OLUKORD
[bookmark: _Toc370904381][bookmark: _Toc500617265][bookmark: _Toc176857182][bookmark: _Toc237267514]Asukoht, planeeringuala suurus ja kontaktala
Detailplaneeringu ala asub Kopli külas, Ülase tee ääres. Juurdepääs planeeringualale on võimalik Ülase teelt, eraomandis Piiburi (65301:013:0043) kinnistu kaudu. Tee kasutusviis on Teeregistris määratud mitteavalik ning servituuti seatud ei ole. Mahasõitu kinnistule rajatud ei ole.
[image: ]
Skeem 1. Ülase tee 19a maaüksus helesiniste piiridega, (aluskaardi allikas: Maa-ja Ruumiamet).
Planeeringuala moodustab:
· Ülase tee 19a kinnistut (kinnistu nr 25562250, katastritunnus 65301:001:6357, pindala 7904.0 m², sihtotstarve elamumaa 100%)
· lähialana kaasatakse planeeringusse maa-ala, mis on vajalik teede- ja tehnovõrkude planeerimiseks.
Planeeringuala piirneb Ülase tee 21b (katastri tunnus 65301:001:6781, sihtotstarve maatulundusmaa 100%), Ülase tee 21a (65301:001:6771, elamumaa 100%), Piiburi (65301:013:0043, maatulundusmaa 100%), Ülase tee 19 (65301:001:6356, elamumaa 100%) ja Piiri tn 9 // Saarte (65301:001:5701, maatulundusmaa 100%) kinnistutega. 
Kontaktvööndi moodustavad elamu- ja maatulundusmaa sihtotstarbega kinnistud. Alast kagu suunas on põhiliselt põllumaad, teiste ilmakaarte suunas on mitmeid elamuarendus piirkondi ja üksikelamu kinnistuid. Piirkonnale on omane 2 korruseline viilkatustega hoonestus.
Lähimad kaugused planeeritavast alast: bussipeatus ca 1,5 km (Lohu); rongijaam ca 2,4 km (Lagedi); kauplus ca 800 m; kool ca 1 km (Lagedi kool); lasteaed ca 1 km (Lagedi lasteaed).
Ülase tee 19a katastriüksusel ei ole kehtivat detailplaneeringut.
[bookmark: _Toc500617267][bookmark: _Toc176857184][bookmark: _Toc237267515]Hoonestus, haljastus, tehnovõrgud ja piirangud
Ehitisregistri andmetel on kinnistu hoonestamata. 
Planeeritav ala on kõlvikuliselt haritav maa, mille idapoolsel küljel leidub kõrghaljastust. Greenafter OÜ on ala kohta koostanud Dendroloogilise hindamise. Hinnangu tulemusel selgus, et tegemist on tüüpilise vahtra ja teiste lehtliikidega võsastuva rohumaaga. Kõik alal leiduvad puittaimed kuuluvad IV väärtusklassi, välja arvatud suurte mõõtmetega harilik viirpuu krundi lääneservas, mis kuulub III väärtusklassi. Kogu taimestik on isetekkeline. IV väärtusklassi puittaimed on haljastuslikust seisukohast väheväärtuslikud ning neid võib säilitada kui biomassi, kuid neid võib ka likvideerida või asendada.
Kinnistu ei ole tehnovõrkudega varustatud. Ülase teega paralleelselt jookseb elektri õhuliin ning sidekaabel.
Planeeritaval alal asuvad järgmised kitsendused: 
· elektripaigaldise kaitsevöönd (elektriõhuliin alla 1 kV) 2m.
[bookmark: _Toc237267516][bookmark: _Toc370904388][bookmark: _Toc500617278][bookmark: _Toc176857190]LÄHTESEISUKOHAD PLANEERINGU KOOSTAMISEKS
[bookmark: _Toc237267517]Arvestamisele kuuluvad planeeringud ja muud alusmaterjalid
· Rae Vallavalitsuse 06. jaanuar 2026 korraldus nr 8 Kopli küla Ülase tee 19a kinnistu ja lähiala detailplaneeringu algatamine ja lähteseisukohtade kinnitamine
· Rae Vallavolikogu 21.05.2013 otsusega nr 462 kehtestatud Rae valla üldplaneering;
· Rae Vallavolikogu 18.10.2022 määrus nr 11 „Haljastusnõuded projekteerimisel ja ehitamisel Rae vallas“;
· Rae Vallavalitsuse 30.08.2022 määrus nr 18 „Haljastuse hindamise metoodika ning avaliku ala haljastuse nõuded“;
· Rae Vallavolikogu 19.11.2024 määrus nr 51 „Rae valla arengukava muutmine ja vastuvõtmine“;
· Rae Vallavolikogu 20.05.2024 määrus nr 46 „Rae valla ühisveevärgi ja -kanalisatsiooni ning sademevee ärajuhtimise arendamise kava aastateks 2024 – 2035“;
· Rae Vallavolikogu 15.06.2021 määrus nr 73 „Rae valla jäätmehoolduseeskiri“;
· Rae Vallavalitsuse 25.10.2022 määrus nr 23 „Rae valla rajatiste väljaehitamise ja väljaehitamisega seotud kulude kandmise kokkuleppimise kord“;
· Rae Vallavalitsuse 15.02.2011 määrus nr 13 „Digitaalselt teostatavate geodeetiliste alusplaanide, projektide, teostusjooniste ja detailplaneeringute esitamise kord“;
· Rae Vallavalitsuse 15.02.2011 määrus nr 14 „Detailplaneeringute koostamise ning vormistamise juhend“;
· Riigihalduse ministri 17.10.2019 määrus nr 50 „Planeeringu vormistamisele ja ülesehitusele esitatavad nõuded“;
· Keskkonnaministri 03.10.2016 määrus nr 32 „Välisõhus leviva müra piiramise eesmärgil planeeringu koostamise kohta esitatavad nõuded“;
· Kontaktvööndis kehtestatud detailplaneeringud;
· Lähteülesanne;
· Planeerimisseadus;
· Ehitusseadustik;
· Teised Eesti Vabariigi seadused ja määrused.
[bookmark: _Toc237267518]Detailplaneeringu koostamiseks tehtud uuringud
· Ülase tee 19a Topo-geodeetiline uuring M 1:500 (Geodeesia24 OÜ, 19.03.2025. Töö nr: 10459-25)
· Ülase tee 19a, Kopli küla, Rae vald, Harjumaa. Dendroloogiline hindamine, Greenafter OÜ, töö nr 7830/2026
[bookmark: _Toc237267519]PLANEERINGU LAHENDUS
Planeerimislahendus näeb ette Ülase tee 19a kinnistu jagamise neljaks elamumaa ning üheks transpordimaa sihtotstarbega krundiks. Elamumaa kruntidele nähakse ette ehitusõigus ning hoonestustingimused üksikelamute ja abihoonete ehitamiseks. Juurdepääs planeeritavatele kruntidele tagatakse planeeritavalt teemaalt ning Ülase teelt, millele nähakse ette servituudi määramise vajadus. Leitakse põhimõtteline haljastuse, tehnovõrkude ning juurdepääsu lahendus. Parkimine lahendatakse omal krundil.
[bookmark: _Toc482186435][bookmark: _Toc36723454][bookmark: _Toc176857192][bookmark: _Toc237267520]Alal kehtiva üldplaneeringu analüüs
Kehtiva Rae valla üldplaneeringu (Rae Vallavolikogu 21.05.2013 otsus nr 462) kohaselt paikneb Ülase tee 19a katastriüksus olemasoleva elamumaal (skeem 2 kollane ala).
[image: A aerial view of a green field

Skeem 2. Väljavõte Rae valla üldplaneeringu digitaalsest maakasutuseplaanist, planeeritav ala lillade piiridega
[bookmark: _Toc180406838][bookmark: _Toc237267521]Planeeringulahenduse vastavus üldplaneeringuga
	
	Rae valla üldplaneeringuga määratud hoonestustingimused Kopli külas
	Ülase tee 19a kinnistu ja lähiala detailplaneeringuga määratavad tingimused

	Krundi suurus
	- olemasoleval elamualal jagamise tulemusena min 1200m²
	- väikseima krundi suurus 1609 m²

	Krundi sihtotstarve
	- ühepereelamud
	- 100% üksikelamu maa

	Krundi täisehitus %
	- 10-15%, olenevalt krundi suurusest
	- 15%

	Kõrgus ja korruselisus
	- ühepereelamute kõrgus kuni 8 m ning 2 korrust
- lubatud keldrikorrus
	- ühepereelamute kõrgus kuni 8 m ning 2 korrust
- lubatud keldrikorrus

	Haljastus
	- krundi iga 300 m² kohta vähemalt 1 puu, mille täiskasvamiskõrgus on 6 m
	- krundi iga 300 m² kohta vähemalt 1 puu, mille täiskasvamiskõrgus on 6 m

	Abihooned; hoonete arv krundil
	- kuni 2 abihoonet ehitusaluse pinnaga kuni 80 m²/hoone
- kõrgus kuni 5 m
	- kuni 2 abihoonet ehitusaluse pinnaga kuni 80 m²/hoone
- kõrgus kuni 5 m

	Katusekalle, räästa kõrgus
	- ühepereelamul 15-40°, väiksemad hooneosad võivad olla madalama kaldega 
	- ühepereelamul 15-40°, väiksemad hooneosad võivad olla madalama kaldega

	Piirded
	- Puidust lattaed, kinnistute vahel võib olla võrkpiire
- võrkpiire hekiga
- kuni 1,5 m, lähtuda naaberkinnistute lahendusest
	- Puidust lattaed, kinnistute vahel võib olla võrkpiire
- võrkpiire hekiga
- kuni 1,5 m, lähtuda naaberkinnistute lahendusest

	Materjalikäsitlus
	- Järgida kontaktvööndi üldist lahendust
	- Järgida kontaktvööndi üldist lahendust


Koostatav detailplaneering on kooskõlas Rae valla üldplaneeringuga.
[bookmark: _Toc370904390][bookmark: _Toc500617280][bookmark: _Toc176857193][bookmark: _Toc237267522]Krundijaotus ja hoonestus
Ülase tee 19a katastriüksus jagatakse viieks krundiks. Krundijaotus, hoonestusalad ning võimalik hoonete paiknemine on esitatud planeeringu põhijoonisel. Elamukruntide hoonestusalade määramisel on arvestatud tuleohutuskujadega.
Üksikelamu maa kruntidele määratakse vastavalt üldplaneeringus lubatule ehitusõigus elamu ja kuni 2 abihoone ehitamiseks.
[bookmark: _Toc219722042][bookmark: _Toc237267523]Krundi ehitusõigus ja ehituslikud tingimused
 Pos 1
· krundi kasutamise sihtotstarve - 100% üksikelamu maa (EP)
· hoonete suurim lubatud arv krundil - 3 (1 põhihoone + 2 abihoonet);
· hoonete suurim lubatud ehitisealune pind – 249 m², iga abihoone suurim lubatud ehitisealune pind 80 m²;
· hoonete lubatud maksimaalne kõrgus (põhi- / abihoone) – 8 m / 5 m;
· hoonete suurim lubatud sügavus - 3m;
· krundi suurus – 1662 m²;
· krundi täisehitus – 15%
· hoonete lubatud maksimaalne korruselisus (maapealne/maa-alune) - põhihoone 2/-1, abihoone 1/-1;
· planeeritav maa sihtotstarve ja osakaalu % (katastriüksuse liikide kaupa) - 100 % elamumaa.
Pos 2
· krundi kasutamise sihtotstarve - 100% üksikelamu maa (EP)
· hoonete suurim lubatud arv krundil - 3 (1 põhihoone + 2 abihoonet);
· hoonete suurim lubatud ehitisealune pind – 255 m², iga abihoone suurim lubatud ehitisealune pind 80 m²;
· hoonete lubatud maksimaalne kõrgus (põhi- / abihoone) – 8 m / 5 m;
· hoonete suurim lubatud sügavus - 3m;
· krundi suurus – 1700 m²;
· krundi täisehitus – 15%
· hoonete lubatud maksimaalne korruselisus (maapealne/maa-alune) - põhihoone 2/-1, abihoone 1/-1;
· planeeritav maa sihtotstarve ja osakaalu % (katastriüksuse liikide kaupa) - 100 % elamumaa.
Pos 3
· krundi kasutamise sihtotstarve - 100% üksikelamu maa (EP)
· hoonete suurim lubatud arv krundil - 3 (1 põhihoone + 2 abihoonet);
· hoonete suurim lubatud ehitisealune pind – 241 m², iga abihoone suurim lubatud ehitisealune pind 80 m²;
· hoonete lubatud maksimaalne kõrgus (põhi- / abihoone) – 8 m / 5 m;
· hoonete suurim lubatud sügavus - 3m;
· krundi suurus – 1609 m²;
· krundi täisehitus – 15%
· hoonete lubatud maksimaalne korruselisus (maapealne/maa-alune) - põhihoone 2/-1, abihoone 1/-1;
· planeeritav maa sihtotstarve ja osakaalu % (katastriüksuse liikide kaupa) - 100 % elamumaa.
Pos 4
· krundi kasutamise sihtotstarve - 100% üksikelamu maa (EP)
· hoonete suurim lubatud arv krundil - 3 (1 põhihoone + 2 abihoonet);
· hoonete suurim lubatud ehitisealune pind – 262 m², iga abihoone suurim lubatud ehitisealune pind 80 m²;
· hoonete lubatud maksimaalne kõrgus (põhi- / abihoone) – 8 m / 5 m;
· hoonete suurim lubatud sügavus - 3m;
· krundi suurus – 1752 m²;
· krundi täisehitus – 15%
· hoonete lubatud maksimaalne korruselisus (maapealne/maa-alune) - põhihoone 2/-1, abihoone 1/-1;
· planeeritav maa sihtotstarve ja osakaalu % (katastriüksuse liikide kaupa) - 100 % elamumaa.
Pos 5
· krundi kasutamise sihtotstarve - 100% tee ja tänava maa-ala (LT)
· hoonete suurim lubatud arv krundil – ei kavandata;
· hoonete suurim lubatud ehitisealune pind – ei kavandata;
· hoonete lubatud maksimaalne kõrgus – ei kavandata;
· krundi suurus – 1181 m².

[bookmark: _Toc237267524]Arhitektuursed piirangud elamukrundil
· Katusekalle – 15…40°, väiksemad katuse osad ja osa hoonest võib olla madala kaldega, samuti abihoone katus;
· Katusekatte materjal - kivi, valtsplekk (valtsprofiil või klassik) või rullmaterjal
· Peamise viimistlusmaterjalina kasutada puitu. Puiduga võib kombineerida kivi, krohvi või tellist. Kasutada ja omavahel kombineerida erinevaid materjale ja liigendada fassaadi. Vältida plekk- või plastvoodrit. Keelatud on välisvoodrita palkmajad.
· Täpsed välisviimistlusmaterjalid, katusekatte materjal ning toonid täpsustuvad hoone ehitusprojekti koostamise käigus. Vältida naturaalseid materjale imiteerivaid materjale (plastvoodrid, plastaknad jms).
· Avatäited lahendatakse ehitusprojektis
· Hoone ±0.00=0,2-0,7m olemasolevast maapinnast (täpsustatakse ehitusprojektis);
· Hoonete projekteerimisel järgida energiatõhususe miinimumnõudeid (ettevõtlus- ja infotehnoloogiaministri 11.12.2018 määruses nr 63 „Hoone energiatõhususe miinimumnõuded“), arvestada aastal 2020 kehtima hakanud liginullenergiahoone projekteerimisnormidega; eluruumide kavandamisel arvestada majandus- ja kommunikatsiooniministeeriumi 2020. aasta „Ruumi otsese päikesevalguse (insolatsiooni) kestuse arvutamise juhendiga“, standardiga EVS 840 „Juhised radoonikaitse meetmete kasutamiseks uutes ja olemasolevates hoonetes“ meetmeid.
· Hoone eskiisprojekt tuleb kooskõlastada Rae valla arhitektiga.
[bookmark: _Toc196393515][bookmark: _Toc237267525]Haljastus ja heakord
Väikeelamumaa krundi iga 300 m² kohta nähakse ette vähemalt 1 puu (sh viljapuu), täiskasvanukõrgusega minimaalselt 6 m, istikute istutamise kõrgusega minimaalselt 1,5 m. Sealhulgas säilitada maksimaalselt olemasolevat haljastust. Krundi haljastuse planeerimisel on soovituslik koostada eraldi haljastusprojekt, millega lahendatakse haljastuse kontseptsioon ning sobivus ümbritsevasse keskkonda. Haljastuse planeerimisel lähtuda Rae Vallavolikogu 18.10.2022 määrusest nr 11 „Haljastusnõuded projekteerimisel ja ehitamisel Rae vallas“.
Põhijoonisel likvideeritavana markeeritud puud on lubatud maha võtta vaid juhul kui need takistavad ehitustegevust, vastasel juhul tuleb need säilitada. Kui nähakse ette III väärtusklassi kõrghaljastuse raie, tuleb ette näha asendusistutus vastavalt Rae Vallavolikogu 18.10.2022 määrusele nr 11 „Haljastusnõuded projekteerimisel ja ehitamisel Rae vallas“. 
Kavandatav tee on perspektiivselt läbiv tee seega tuleb selle äärde ette näha puude allee. Puude allee projekteerimisel ja rajamisel peab arvestama tehnovõrkude kujadega ja kaitsevöönditega.
Kruntidele on lubatud rajada kuni 1,5m kõrgused piirdeaiad. Tee poolne piire võib olla puidust latt- või lippaed või võrkpiire hekiga, kinnistute vahel võib olla võrkpiire. Väravad ei tohi avaneda tee poole. Ehitusprojekti koostamisel määrata ühtne piirete lahendus lähtuvalt elamu arhitektuurist ning kontaktvööndi üldisest lahendusest.
Aia tohib üldjuhul rajada krundipiirile. Pos 2 krundil tuleb ida küljel piire rajada õhuliini postist krundi sisemuse poole. Kui post tulevikus likvideeritakse ning õhuliin maakaabliga asendatakse võib piirdeaia rajada piirile. Kuniks kruntidel pos 1 ja 4 on kasutuses ajutine ümberpööramiskoht, tuleb piire rajada nii et see ei takista ümberpööramiskoha kasutamist. Tulevikus, tänava pikenduse ja Piiri tänavaga ühenduse realiseerudes, on lubatud likvideerida ümberkeeramise koht ning aed rajada krundi piirile.
Jäätmed tuleb tekkekohas sorteerida ja liigiti koguda selleks ettenähtud konteineritesse, et võimaldada nende taaskasutamist võimalikult suures ulatuses. Korraldada jäätmete äravedu seadusega ettenähtud korras. Prügikonteinerile tagada võimalikult lihtne liikluskorralduslik ligipääs, järgides Rae valla jäätmehoolduseeskirja ning jäätmevedaja kehtestatud nõudeid konteineri ja selle asukoha suhtes. Kui konteiner asub lähemal kui 3 meetrit naaberkinnistu piirist, on tarvilik naabri kooskõlastus. Konteinerite täpne asukoht esitatakse ehitusprojektis.
[bookmark: _Toc237267526]Liikluskorraldus
Planeeringualale puudub juurdepääs avalikult kasutatavalt teelt. Planeeringulahendus näeb ette juurdepääsu tagamiseks servituudi määramise vajaduse Ülase tee kasutamiseks Piiburi (65301:013:0043) ja Uus-Kristjani (65301:013:0078) kinnistutele. Planeeritavate elamukruntide juurdepääsud nähakse ette moodustatavalt teemaalt. Perspektiivselt on kruntidevaheline tee ette nähtud läbivaks teeks, et võimaldada naaberkinnistutele avalik juurdepääs. Seega on ala läbiv teemaa krunt planeeritud kuni Piiri tn 9 // Saarte katastriüksuseni. Kuna käesoleval hetkel ei ole Piiri tn 9 // Saarte katastriüksusel teemaad rajatud, nähakse ühisele piirile ette ümberkeeramise koht, mis ulatub osaliselt elamukruntidele. Kruntidele pos 1 ja 4 nähakse seetõttu ette servituudi määramise vajadus. Tulevikus tänava pikenduse ja Piiri tänavaga ühenduse realiseerudes on lubatud likvideerida ümberkeeramise koht ning ka servituudi ala. Seniks on keelatud kruntidel pos 1 ja 4 takistada tupiktee kasutust.
Projekteerimisel arvestada, et sõidutee laius peab olema minimaalselt 4,1 m, ümberkeeramise koht minimaalselt 14x12m lai ning tänavamaale näha ette vaba ruum tulevikus kõnnitee rajamiseks. Kõnnitee rajamise kohustust käesoleva detailplaneeringuga ei kaasne. 
Parkimiskohtade arvu aluseks on standard EVS 843:2016 Linnatänavad, tabel 9.2, kus väike-elamute alal paikneva uue eramu parkimiskohtade nõutav arv on 3 kohta eramu kohta. Parkimine lahendatakse omal kinnistul.
[bookmark: _Toc237267527]Tehnovõrgud
Tehnovõrkude liitumispunktide määramisel on aluseks võetud võrguvaldajate väljastatud tehnilised tingimused. 
Detailplaneeringus esitatud tehnovõrkude lahendus on põhimõtteline ning täpsustatakse tehnovõrgu valdaja poolt väljastatud tehniliste tingimuste alusel ehitusprojekti koostamisel.
[bookmark: _Toc237267528]Vee- ja kanalisatsiooni lahendus
Vee- ja kanalisatsioonilahenduse koostamise aluseks on AS ELVESO 02.03.2026 väljastatud tehnilised tingimused nr 4-11/212-1.
Planeeritava ala veevarustusega liitumine lahendatakse Kaare tänaval ja Rootsi tee L1 kinnistutel asuvatest torustikest. Uus veetorustik planeeritakse läbi Uus-Kristjani, Piiburi ja Ülase tee L4 kinnistute, et võimaldada torustiku ringistamine. Piiburi kinnistult hargneb torustik planeeritavale teemaale pos 5 ning planeeritavate kinnistute tarbeks nähakse ette liitumispunktid kavandatavale tänavaalale. Erakinnistutele planeeritavatele torustiku osadele seatakse servituut.
Detailplaneeringu alale lubatud vee kogused saab AS ELVESO tagada pärast "Kopli" puurkaev-pumpla rekonstrueerimist.
Reovesi nähakse ette planeeringualal kokku koguda ja suunata Kaare tänaval asuvasse reoveetorustiku ühenduspunkti. Lahenduse koostamisel on lähtutud ka Kopli küla Rootsi tee 2 kinnistu ja lähiala detailplaneeringu reovee lahendusest. Uus reoveetorustik planeeritakse läbi Uus-Kristjani ja Piiburi kinnistute. Planeeringualal koguda reoveed kokku isevoolselt ning suunata Uus-Kristjani kinnistule planeeritud reoveepumplasse. Sealt edasi survetoruga Kaare tänavani. Enne peatorustikuga ühinemist näha ette voolurahustuskaev.
[bookmark: _Toc237267529]Elektrivarustus
Elektrivarustuse lahenduse koostamise aluseks on Elektrilevi OÜ 30.12.2025 väljastatud tehnilised tingimused nr 508907.
Detailplaneeringu ala toide nähakse ette olemasoleva alajaama Ilumetsa:(Rae) baasil, mis asub Ülase tee 23a, Kopli küla kinnistul. Tarbimiskohtadele nähakse ette maakaabelliinid elektriliini mastist 4. Tarbimiskohtade võrguühendustele nähakse ette kinnistute piiridele mitmekohalised liitumiskilbid ning jaotuskilbid.
[bookmark: _Toc237267530]Sidevarustus
Sidevarustuse lahenduse koostamise aluseks on Telia Eesti AS 20.01.2026 väljastatud tehnilised tingimused nr 40082427.
Sidevõrguga ühinemine on võimalik Kaare tänavalt Piiri tn 20 ees paiknevast Telia sidetrassist. Selleks nähakse trassile ette jätkukaev, millest lähtuvana kavandatakse multitorustiku põhitrassi ehitus läbi Uus-Kristjani ja Piiburi kinnistute planeeringualani. Igale krundile nähakse ette individuaalsed mikrotorustiku sisendid planeeritavast põhitrassist. 
Vastavalt vajadusele kasutada KKS tüüpi sidekaevusid. Planeeritavad sidekaevud ei tohi jääda planeeritava sõidutee alale. Näha ette kõik meetmed ja tööd olemasolevate Telia Eesti sideehitiste kaitseks, tagamaks nende säilivus ehitustööde käigus. Tööprojekti koostamiseks taotleda täiendavad tehnilised tingimused.
Planeeringuala sidevarustuse võib lahendada ka mobiilside baasil.
[bookmark: _Toc237267531]Soojavarustus
Kruntidele nähakse ette lokaalne küte, mille täpne liik selgub hoonete projekteerimise käigus. Variantideks on elektri- või maaküte. Alternatiivküttena võib kasutada õhk-vesi soojuspumpa ja päikesepaneele või kasutada neid kombineeritult. 
Lokaalsete soojavarustuse lahenduste puhul on soovitav kasutada energiasäästlikke ning keskkonda minimaalselt saastavaid süsteeme (maasoojuspump, õhk-vesi soojuspump, päikesepaneelid, jms).
Maasoojussüsteemidest on lubatud rajada horisontaalset, vertikaalset ja kombineeritud varianti.
Horisontaalse maasoojuskontuuriga alal tuleb vältida uute ehitiste rajamist ja ehitamisega kaasnevad kaevetööd. Haljastuses tuleb horisontaalse maasoojuskontuuriga alal piirduda madala juurestikuga taimedega, et need ei kahjustaks maasoojussüsteemi. Maasoojussüsteemi planeerimisel ja projekteerimisel tuleb tagada kõrghaljastusele piisav ala krundil vastavalt üldplaneeringus sätestatud haljastuse rajamise nõuetele. Vältida tuleb maasoojussüsteemide rajamisest üksteisele või seda mõjutavale objektile liiga lähedale, samuti kinnistu piirile, et ära hoida maasoojussüsteemide omavaheline koosmõju või mõju taimestikule (maasoojussüsteemi torustiku rajamine võib kahjustada puu juuri ning maasoojuse tootmine muudab maapinna soojusrežiimi jahedamaks ja lühendab kasvuperioodi).
Maasoojussüsteem peab: asuma vähemalt 2m kinnistu piirist; asuma puu vertikaalprojektsioonist 2m; asuma hoonest vähemalt 1m kaugusel; mitte asuma hoone all; kõvakattega alade all peab olema tagatud tehniline lahendus küttesüsteemi kaitseks. Projekteerimise etapis selgitada kas olemasolev pinnas võimaldab antud süsteemi rajada.
Kui soovitakse kasutada soojuspuurauke, tuleb kasutada kinnist süsteemi. Arvestada ka olemasolevate puurkaevudega, hüdrogeoloogiliste tingimustega, põhjavee liikumise suunaga ning näha ette meetmed põhjavee reostumise vältimiseks. Soojuspuuraugu rajamine peab vastama Ehitusseadustikule ja taristuministri 24.03.2026 määrusele nr 25 “ Puurkaevu ja -augu ning salvkaevu ehitamise nõuded ja kord“.
Põhijoonisele on kantud ca 150m² elamu horisontaalselt rajatava maaküttekontuuri ruumivajadus. Projekteerimisel võib esitatud võimalikku maaküttekontuuri asukohta muuta.  Sama pinnaga elamu vajab ca kolme 50 m sügavust vertikaalset soojuspuurauku. Hoonete projekteerimisel lähtuda eelpool nimetatud maakütte rajamisega seotud tingimustest. Kui elamu ehitatakse suuremas mahus ja nõuetele vastavat horisontaalset maaküttesüsteemi ei saa rajada, tuleb kaaluda teisi kütteliike või kasutada kombineeritud kütteliike.
Õhksoojuspumpade kasutamisel järgida, et välisagregaate ei paigutataks hoone tee poolsele fassaadile ja selle äärde (või tuleb tagada selle varjestamine), eraomandis olevale kõrvalkinnistule lähemale kui 2 m, kõrval krundil olevatest terrassi- ja istumisaladest vähemalt 8 m kaugusele. Agregaadist leviv müra ei tohi ületada kinnistu piiril lubatud normatiivset mürataset elamualal.
Päikesepaneelide projekteerimisel arvestada asukoha ja kaldenurga valikul, et paneelidelt peegelduv valgus ei tekitaks naaberkinnistutele valgusreostust. Paneele ei ole lubatud paigaldada maapinnale.
Planeeringuga ei nähta ette tuuleenergial põhinevate süsteemide kasutamist.
Tehnoseadmete paigutamisel jälgida, et need oleksid suunatud müratundlike hoonetega aladest võimalikult kaugele. Tehnoseadmete müratasemed ei tohi müratundlike hoonetega aladel ületada KeM määruse nr 71 lisas 1 toodud tööstusmüra sihtväärtust.
[bookmark: _Toc237267532]Vertikaalplaneerimine ja sademevee lahendus
Planeeringuala absoluutkõrgused kavandatavaatel hoonestusaladel on vahemikus +38.82...+40.65 m. Alal säilib olemasolev maapinna kõrgus (vajadusel täpsustatakse seda ehitusprojektis). Olemasolevat maapinda võib tõsta maksimaalselt 0,5 m hoonestusala piires. Olemasolevat maapinda ei või tõsta kõrgemale hoonestatud naaberkinnistu maapinnast. Vertikaalplaneerimisega tuleb tagada vihmavee mitte kaldumine naaberkinnistutele ning transpordimaa kinnistutele.
Sademevesi on ette nähtud kohapeal immutada. Soovituslik on katustele sadav vihmavesi koguda kokku vihmaveerennide ja torudega ning püsttorude alla paigaldada infiltratsioonikastid või kogumislehtrid ja kokkuvoolukollektor, mis on juhitud kogumismahutisse, millele on paigaldatud ülevool infiltratsioonikassetti või kraavi. Vett saaks sellisel juhul kasutada kastmiseks. 
[bookmark: _Toc196393530][bookmark: _Toc237267533]Tuleohutuse tagamine
Hoonete minimaalseks tulepüsivuse klassiks on lubatud TP-3. Hoonete tuleohutusklassid määratakse ehitusprojektis. Hooned tuleb ehitada järgides siseministri 30.03.2017. a määruses nr 17 „Ehitisele esitatavad tuleohutusnõuded“ sätestatut. Täidetud peavad olema standardisarjas EVS 812 esitatud nõuded.
Tule levik ühelt ehitiselt teisele ei tohi ohustada inimeste turvalisust ega põhjustada olulist majanduslikku või ühiskondlikku kahju. Ehitistevaheline kuja peab takistama tule levikut teistele ehitistele. Uute hoonete rajamisel krundi piirile või naaberkinnistute hoonestusele lähemale kui 8 m, tuleb tule leviku piiramine tagada ehituslike või muude abinõudega. Lahendus esitatakse ehitusprojektis. 
Kui sõidukite parkimine kavandatakse välisseinale lähemal kui 4 meetrit, tuleb välisseinas kasutada materjale, mis iseseisvalt ei põle ning seina üldpinnast ei tohi avatäidete pindala olla üle 25 % ja seda 4 meetri ulatuses külgsuunas ja 5 meetri ulatuses vertikaalsuunas (EVS 812-7:2018 11.2.3.10).
Välise kustutusvee lahendus peab olema kooskõlas siseministri 18.02.2021 a. määruses nr 10 „Veevõtukoha rajamise, katsetamise, kasutamise, korrashoiu, tähistamise ja teabevahetuse nõuded, tingimused ning kord“ sätestatuga. Lähimad hüdrandid:
1. hüdrant nr 646 (Rootsi tee L1 kinnistul), kaugus planeeringualast ca 150 m.
[bookmark: _Toc445365003][bookmark: _Toc496625967][bookmark: _Toc500617290][bookmark: _Toc119736014][bookmark: _Toc158977683][bookmark: _Toc192857240][bookmark: _Toc196393519][bookmark: _Toc237267534][bookmark: _Toc192857254][bookmark: _Toc196393531]Keskkonnatingimused
Planeeringuga kavandatakse üksnes nelja lisanduva majapidamise ühendamist lähedal asuvate tehnovõrkudega, mistõttu on kavandatava tegevuse mõju väga väike. Detailplaneeringu kontekstis ei ole ette näha planeeringuga kaasnevaid negatiivseid keskkonnamõjusid. Planeeritava tegevusega ei kaasne eeldatavalt olulisi kahjulikke tagajärgi nagu vee-, pinnase- või õhusaastatus, jäätmeteke, müra, vibratsioon või valgus-, soojus-, kiirgus- ja lõhnareostus. Kavandatud tegevus ei avalda olulist mõju ning ei põhjusta keskkonnas pöördumatuid muudatusi, ei sea ohtu inimese tervist, heaolu, kultuuripärandit ega vara. Planeeritav tegevus ei mõjuta looduskaitselisi objekte ega Natura 2000 alasid.
Eesti pinnase radooniriski kaardi järgi on planeeringuala kõrge või väga kõrge radoonisisaldusega pinnasel. Antud radooniriski levilate kaart on pigem suuremat piirkonda iseloomustav ning radooni sisaldus võib võrdlemisi väikeste vahemaade (sh detailplaneeringuga hõlmatava ala) ulatuses varieeruda üsna oluliselt. Hoonete projekteerimisel arvestada Eesti Standardi EVS 840 „Juhised radoonikaitse meetmete kasutamiseks uutes ja olemasolevates hoonetes“ esitatud nõuete ja soovitustega ning arvestada ka, et hoone ruumiõhu radooni tase peab vastama ettevõtlus- ja infotehnoloogiaministri 28.02.2019 määruses nr 19 „Hoone ruumiõhu radoonisisalduse ja hoone tarindi ehitusmaterjalidest siseruumidesse emiteeritavast gammakiirgusest saadava efektiivdoosi viitetase“ toodud normidele.
Ehitustegevusega kui ka edaspidise kasutamisega kaasnevad müra- ja vibratsioonitasemed ei tohi ületada ümbruskonnas keskkonnaministri 16.12.2016 määrusega nr 71 „Välisõhus leviva müra normtasemed ja mürataseme mõõtmise, määramise ja hindamise meetodid“, sotsiaalministri 01.10.2025 määrusega nr 54 „Vibratsiooni piirväärtused elamutes ja ühiskasutusega hoonetes ning vibratsiooni hindamise kord“ ning sotsiaalministri 12.11.2025 määruses nr 61 „Nõuded müra, sealhulgas ultra- ja infraheli ohutusele elamutes ja ühiskasutusega hoonetes ning helirõhutaseme mõõtmise meetodid“ kehtestatud müra ja vibratsiooni osas. 
Lähtuda hoonete projekteerimisel standardist EVS 842 „Ehitise heliisolatsiooninõuded. Kaitse müra eest“.
Vältida valgusreostust tekitavaid valgustuslahendusi, pöörates erilist tähelepanu valgusallikatele, mis avaldavad mõju elamualadele. Analüüsida detailplaneeringuala kasutusaegset valgustatust ning vajadusel näha ette leevendusmeetmed. Lähtuda standardist EVS-EN 17037:2019+A1:2021 „Päevavalgus hoonetes“.
Puude ja põõsaste raie puhul arvestada looduskaitseseaduse § 55 lõikest 61 punktidest 1 ja 2 tulenevate piirangutega: keelatud on looduslikult esinevate lindude pesade ja munade tahtlik hävitamine ja kahjustamine või pesade kõrvaldamine, tahtlik häirimine, eriti pesitsemise ja poegade üleskasvatamise ajal (v.a seadusest tulenevatel erisustel). Pesitsusrahu periood on 15.04 – 30.06.
Planeeringuala paikneb kaitsmata põhjaveega alal (põhjavee looduslik kaitstus maapinnalt lähtuva punkt- või hajureostuse suhtes praktiliselt puudub). Vältida tuleb reostuse sattumist põhja- ja pinnavette ning pinnasesse. Veevarustus ja kanalisatsioon on lahendatud ühisveevärgi ja -kanalisatsiooni baasil. Oluline mõju põhjaveele puudub, kui ehituse käigus kasutatakse töökorras ja nõuetekohaselt hooldatud ehitusmasinaid. Tööde teostaja peab olema valmis võimalike kütuse- ja õlilekete kiireks lokaliseerimiseks ja likvideerimiseks, et reostus ei satuks vette ja pinnasesse. Kui jäätmete käitlemisel järgitakse jäätmeseaduse, selle alamaktide ja Rae valla jäätmehoolduseeskirjas sätestatud nõudeid, siis olulist negatiivset keskkonnamõju ei teki. Seega eeldatavalt keskkonnale reovee tõttu ohtu ei teki.
Arvestada varem tehtud maaparandustöödega ja tagada olemasoleva drenaaži- ja sademeveesüsteemi toimimine.
Ehitusjäätmed tuleb kas suunata taaskasutamisesse, ette näha nende äravedu, kõrvaldamine spetsiaalses ladustuspaigas või anda üle töötlemiseks vastavat jäätmeluba omavale jäätmekäitlusettevõttele. Ehitustöödel tekkivate jäätmete valdaja on kohustatud rakendama kõiki tehnoloogilisi ja muid võimalusi jäätmete liikide kaupa kogumiseks. Samuti kuuluvad tema kohustuste hulka kõikide võimaluste rakendamine jäätmete taaskasutamiseks.
[bookmark: _Toc237267535]Planeeringu elluviimisega kaasnevad asjakohased majanduslikud, kultuurilised, sotsiaalsed ja looduskeskkonnale avalduvad mõjud
Planeeritava tegevusega ei kaasne eeldatavalt olulisi kahjulikke majanduslikke, kultuurilisi ega sotsiaalseid mõjusid. Kavandatud tegevus ei avalda olulist mõju ning ei põhjusta keskkonnas pöördumatuid muudatusi, ei sea ohtu inimese tervist, heaolu, kultuuripärandit ega vara. Täiendavate uuringute/hinnangute vajadust ei ole.
[bookmark: _Toc237267536]Servituudid
Tabel. 1 Servituutide seadmise vajadused
	Teeniv kinnisasi/krunt
	Valitsev krunt või asutus, mille kasuks on tehtud ettepanek seada servituut
	Servituut
	Servituudi sisu

	Pos 1 ja 4
	Rae Vallavalitsus
	Isiklik kasutusõigus
	Kruntidele Pos 1 ja 4 seatakse tasuta ja tähtajatu isiklik kasutusõigus Rae valla kasuks avalikuks kasutamiseks ümberpööramiskoha rajamiseks, hooldamiseks ja ümberpööramiskohana kasutamiseks vastavalt liikluskorraldusele.

	Piiburi 
65301:013:0043
Uus-Kristjani
65301:013:0078
	Pos 1 - 4
	Reaalservituut
	Reaalservituut annab Pos 1-4 kinnistute omanikele õiguse kasutada läbi kinnisasja kulgevat teed.

	Piiburi 65301:013:0043
Uus-Kristjani
65301:013:0078
	AS ELVESO
	Isiklik kasutusõigus
	Isiklik kasutusõigus annab tehnovõrgu valdajale õiguse ehitada ja hooldada läbi kinnisasja kulgevaid tehnovõrke.

	Piiburi 65301:013:0043
Uus-Kristjani
65301:013:0078
	Telia Eesti AS
	Isiklik kasutusõigus
	Isiklik kasutusõigus annab tehnovõrgu valdajale õiguse ehitada ja hooldada läbi kinnisasja kulgevaid tehnovõrke.



[bookmark: _Toc192857255][bookmark: _Toc196393532][bookmark: _Toc237267537]PLANEERINGU ELLUVIIMISE TEGEVUSKAVA
Detailplaneering on peale kehtestamist aluseks planeeringualal edaspidi teostatavatele
ehituslikele ja tehnilistele projektidele. 
Tegevuskava
1. huvitatud isikul korraldada koostöös kohaliku omavalitsusega maa-ala ümberkruntimine vastavalt detailplaneeringu kruntimise lahendusele;
2. tehnovõrkude, rajatiste ja teede projekteerimiseks tehniliste tingimuste väljastamine ja nende projekteerimise alustamine koos vajadusel kaasnevate lisauuringute teostamisega;
3. hoonete projekteerimine;
4. ehituslubade väljastamine tehnovõrkude, rajatiste ja teede ehitamiseks;
5. tehnovõrkude, rajatiste ja teede ehitamine;
6. tehnovõrkude, rajatiste ja teede kasutuslubade väljastamine;
7. avalikult kasutatava taristu ning tänavamaa tasuta üleandmine kohalikule omavalitsusele;
8. hoonete ehituslubade väljastamine;
9. hoonete ehitus;
10. hoonete kasutuslubade väljastamine.

